ཞག་ལིབྷོ་དྷི་ལེར་ནི་ཆང་དང་།རྩོམ་རིགཉལ་ཐ།བུད་མེད་སོགས་ལ་སྤྲོ་བ་ཆེས་ཆེར་ཡོད་མཁན་ཞིག་ཡིན་ཞིང་།འདི་དག་ལ་བཅངས་པའི་མཛེས་རྟོག་གི་ལྟ་བ་དེ་ཁོང་གི་སྙན་ངག་ཁག་ལས་ཀྱང་མངོན་གྱི་ཡོད།སྤྱི་ལོ་༡༨༥༢ལོར་ཁོང་ཨ་པོ་ལོ་ཎིཟ་སྦ་ཋོསཞེས་པའི་གཞོན་ནུ་མ་མཛེས་མ་ཞིག་ལ་འབྲེལ་བ་བྱུང་བས།ཁོང་གིས་གཞོན་ནུ་མ་དེ་ལས་བྱུང་བའིའཆམ་མཐུན་གྱི་མཚན་མོདང་།སེམས་ཀྱི་ཐོ་རངསསོགས་ཀྱི་སྙན་ངག་བྲིས་ཡོད།གོང་དུ་ཞུ་རྒྱུ་བརྗེད་འདུག་མོད།སྤྱི་ལོ་༡༨༤༧ལོར་མ་ཝེསྡོབ་སྦུ་ཝངཟེར་བའི་གར་མཁན་མ་ཞིག་ལའང་ཁ་ཐུག་སྟེ།དུགདངསྤྲིན་འཐིབས་པའི་ནམ་མཁའལྟ་བུའི་སྙན་ངག་ཀྱང་འབྲི་རྩོམ་བྱས་ཡོད་པ་རེད།འོན་ཀྱང་ཁོང་བུད་མེད་ཅིག་དང་མཉམ་དུ་གཉེན་སྒྲིག་བྱས་པའི་ལོ་རྒྱུས་མེད་ལ།ཁོང་གྲོངས་ཁར་འགྲམ་པར་འོ་བྱེད་མཁན་གྱི་བུད་མེད་གཅིག་བྱུང་བ་དེ་ཡང་ཁོང་སྐྱེས་མ་ཐག་ལྷད་མེད་བྱམས་བརྩེ་ཆེན་པོས་འོ་བྱེད་མཁན་གྱི་བརྩེ་བའི་ཨ་མ་དེ་ཡིན།ཕྱོགས་གཞན་ཞིག་ནས་བསམ་བློ་བཏང་ན།ཁོང་གི་དགའ་སྐྱོ་ཆགས་སྡང་གི་ཚོར་བ་ཡོད་ཚད་བུད་མེད་གཅིག་པུའི་སྟེང་ན་གཡོ་བཞིན་མེད།སེམས་ཀྱི་གཡོ་འགུལ་དེམི་དགེ་མེ་ཏོགབཀླགས་ན་ཕྱོགས་ངོས་མང་པོ་ཞིག་གི་སྟེང་ནས་མཐོང་ཐུབ།